Кана (Канозеро)
Кана () река је која протиче југозападним делом Кољског полуострва на подручју Мурманске области Русије. Протиче преко територија Кировског и Апатитског градског округа. Притока је језера Канозеро преко ког је повезана са басеном реке Умбе и акваторијом Белог мора.

Свој ток започиње у шумама јужно од језера Имандра (на неких 25 km јужније од града Апатити) на надморској висини од 180 метара, тече у смеру југоистока и улива се у Канозеро након 48 km тока. Површина сливног подручја је око 284 km². Протиче преко подручја обраслог густим шумама, њене обале су доста ниске и углавном јако замочварене.

На њеним обалама се не налазе насељена места.

Види још 
 Бело море
 Терски рејон (Мурманска област)
 Умба (река)
 Канозеро

Референце

Спољашње везе 
  -{Государственный водный реестр РФ: река Кана}-
 -{Ресурсы поверхностных вод СССР: Гидрологическая изученность. Т. 1. Кольский полуостров/ Под ред. Ю. А. Елшина. — Л.: Гидрометеоиздат, 1969. — 134 с.}-

Реке Русије
Мурманска област
Слив Белог мора